b"\n_START_ARTICLE_\nFrancesc-Llu\xc3\xads Bordons i Gatuelles\n_START_SECTION_\nBiografia\n_START_PARAGRAPH_\nDescendent d'una fam\xc3\xadlia d'orgueners solsonins activa des de mitjans del segle XVI (Pierre/Pere i Antoni Bordons dues generacions enrere, Josep Bordons el seu oncle i Francesc Bordons el seu pare), Francesc-Llu\xc3\xads Bordons est\xc3\xa0 documentat nom\xc3\xa9s per les seves obres: acab\xc3\xa0 l'orgue de Santa Eul\xc3\xa0lia d'Esparreguera (1627 ) que havia comen\xc3\xa7at el seu pare, va fer alguna reparaci\xc3\xb3 al del monestir de Montserrat, feu l'orgue de la Capella del Claustre de Solsona, el de l'esgl\xc3\xa9sia dels Sants Just i Pastor (Barcelona) (1632) i, despr\xc3\xa9s de moltes intervencions en diversos llocs (catedral de Solsona, reestructuraci\xc3\xb3 el 1630, catedral de Barcelona, reparaci\xc3\xb3 el 1646), emprengu\xc3\xa9 l'obra del gran orgue del Sant Esperit de Terrassa (1630-1649), a sota del qual va ser enterrat a petici\xc3\xb3 pr\xc3\xb2pia."